Guðfríður Lilja Grétarsdóttir

Guðfríður Lilja Grétarsdóttir (sündinud 10. jaanuaril 1972 Reykjavikis) on Islandi poliitik, malefunktsionäär ja maletaja, naiste rahvusvaheline meister (2004). 

Ta lõpetas 1992. aastal Harvardi Ülikooli magistrikraadiga ajaloos ja politoloogias ning 2000. aastal Cambridge’i Ülikooli filosoofiamagistri kraadiga. Aastatel 1994–1996 oli ta Harvardis õppejõud, 2001. aastast töötas ta Reykjavikis teadurina.

Guðfríður Lilja Grétarsdóttir oli Islandi Maleföderatsiooni president aastatel 2004–2008 ja Põhjamaade Maleföderatsiooni president 2006–2008. Aastatel 2009–2012 oli ta Alþingi liige.

Males on ta tulnud 11 korral Islandi naiste malemeistriks (1985–1988, 1990–1993, 1997, 2001, 2003) ning neljal korral osalenud Islandi naiskonna koosseisus naiste maleolümpial – 2000. ja 2002. aastal mängis esimesel ning 2004. ja 2006. aastal kolmandal laual.

Välislingid

Guðfríður Lilja Grétarsdóttir FIDE andmebaasis
Guðfríður Lilja Grétarsdóttir. althingi.is

Kategooria:Islandi naismaletajad
Kategooria:Islandi poliitikud
Kategooria:Islandi malefunktsionäärid
Kategooria:Harvardi ülikooli vilistlased
Kategooria:Sündinud 1972